**Singur**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu ce m-apasă...

O fi volbura mării

în prag de furtună,

sau nebunia câinilor

ce mușcă din lună,

Sau noaptea ce- neguri se lasă !

Nu știu ce am în privire...

O fi nisipul aspru

spulberat de vânt,

sau simfonii de imagini

pe chipul tău sfânt,

Sau fiorul unei nostalgii de iubire !

Nu știu de ce sunt tulburat...

Or fi norii sălbatici

ce-ntunecă cerul,

sau marea în zbucium

ce-și adâncește misterul

Sau m-am lăsat de vrajă furat !

Nu știu, poate plutesc...

Să fie amăgirea

din visuri rănite,

sau contopirea-neant

a unor iubiri prăfuite

Sau șoaptele ochilor tăi îmi lipsesc !